Герберштейн замогы

Герберштейн замогы () — Австрияның Штубенберг общинаһы территорияһында урынлашҡан замок, шул уҡ исемле зоопарктан алыҫ түгел урынлашҡан; башта «Хервигштайн» тип аталған замоктың иң боронғо өлөштәре  XIII быуат аҙағына ҡарай. Һарай паркында  скульптор Бруно Жиронколиҙың музейы урынлашҡан; һарай үҙе классик  һәм хәҙерге сәнғәт әҫәрҙәренең  ваҡытлыса экспозициялары өсөн күргәҙмә  майҙансығы булараҡ ҡулланыла.

 Тасуирлау һәм тарихы 
Герберштейн  замогы бөгөн Австрияның Штубенберг общинаһы территорияһында, шул уҡ исемле зоопарктан алыҫ түгел  урынлашҡан — ул Файстриц йылғаһы үҙәненә төшкән бейек ҡая битләүендә тора.  Алыҫтан  беленмәгән һәм хатта бөгөн дә юлһыҙ ҡәлғә ҡоролмаһы,  төбәктең  мөһим стратегик урынында урынлашҡан. 

Был урында табылған беренсе ҡәлғә нығытмалары XIII  быуатҡа ҡарай;  яҡынса 1400 йылда замок ҙур  алдынғы нығытма (посад)  иҫәбенә киңәйтелә, уға элегерәк төҙөлгән Изге Екатеринаның готика часовняһы инә. Һуңынан инде XV быуатта  замок бер нисә тапҡыр ҙурайтыла, ә XVI  быуат урталарында торлаҡ бина итеп үҙгәртелә (Герберштейндарҙың  нәҫел резиденцияһы) —яңынан ҡороу төҙөлөшөндә ренессанс архитектураһының күп һанлы  элементтарын үҙ эсенә ала.  XVI быуатта  ҙур күләмле «Рыцарь залы» (Rittersaal) төҙөлә, ә ҡәлғә соҡоро тулыһынса күмелә.  XVII быуат урталарында  ансамбль итальян стилендә төҙөлгән  «Florentinerhof» ихатаһы менән тулыландырыла;  быуат аҙағына тиклем комплекстың бер нисә ҡаралтыһы төҙөлөшө тамамлана.

Бөгөнгө көнгә тиклем замок Герберштейн ғаиләһенә ҡарауын дауам итә — ул торлаҡ йорт  һәм  административ үҙәк  булып хеҙмәт итә. Экскурсияларҙан тыш, бөгөн замок күргәҙмәләр һәм конференциялар үткәреү урыны булараҡ ҡулланыла. Һарай паркында скульптор  Бруно Жиронколиҙың (1936-2010) музейы урынлашҡан, ул 2004 йылға тиклем Вена сәнғәттәр академияһы янындағы «Bildhauerschule»  директор булып эшләй; бөтә һарайы биналары Грац Яңы галереяһы һәм Венаның Хәҙерге заман сәнғәте музейы тарафынан  классик әҫәрҙәр һәм ваҡытлы күргәҙмәләр өсөн ҡулланыла. 2002—2003  йылдарҙа ла бында «Von Waldmüller bis Schiele  күргәҙмәһе үтә, ә бер йылдан һуң замок  «Die Welt der stillen Dinge» экспозицияһын үткәреү урыны була.  

Жиронколи музейы скульпторҙың  донъяла  иң ҙур эштәре коллекцияһына эйә.   Ул 2004 йылдың сентябрендә үз бинаһында киң инеү өсөн асыла: 2000 квадрат метрлы майҙанда авторҙың «футуристик машиналарын» хәтерләткән күп һанлы ҙур скульптуралары ҡуйылған. Коллекциялағы эштәренең бер өлөшө һуңынан даими нигеҙҙә Венала —Донау-Сити биналар комплексында  «Gironcoli Crystal» залында ҡуйыла. 

 Шулай уҡ ҡарағыҙ 

 Замок Эггенберг
 Новая галерея (Грац)

 Иҫкәрмәләр 

 Әҙәбиәт 


 Burgen und Schlösser — Gerfried Sitar — 2001
 Burgen und Schlösser in der Steiermark — H. Marek / E. Neffe — 2004
 Burgen und Schlösser in Österreich — 1964
 Dehio Steiermark, 1982
 Die Oststeiermark — Peter Krenn — 1997
 Die Schlösserstraße — Steeb/Strimitzer/Auferbauer — 1996
 Österreichs Burgen — Gerhard Stenzel — 1989
 Schloss Herberstein — Gottfried Allmer — 2002
 Schlösser in Österreich II — Laurin Luchner — 1983
 Schlösser und Burgen der Steiermark — J.Koren/F.Attems — 1986
 Traumschlösser — Pia Maria Plechl — 1979
 Via Imperialis — Gerfried Sitar — 2002
 Von Schloß zu Schloß in Österreich — Gerhard Stenzel — 1976

 Һылтанмалар 

 Werner Hammerl. Herberstein Schloss (нем.). burgen-austria.com.  Burgen und Schlösser (23. Juli 2004). Дата обращения: 13 августа 2019.
Категория:Википедия:Викимәғлүмәттә сығанағы булған мәҡәләләр
Категория:Алфавит буйынса замоктар
Категория:Австрия һарайҙары
Категория:Алфавит буйынса музейҙар